
ANEXA 1
Lista formelor de criminalitate menționate la articolul 5 alineatul (1): 
1. terorism; 
criminalitate organizată; 
trafic de droguri; 
activități de spălare de bani; 
criminalitate legată de substanțe nucleare și radioactive; 
introducere ilegală de migranți; 
trafic de ființe umane; 
criminalitate legată de autovehicule; 
omor și vătămare corporală gravă; 
trafic ilicit de organe și țesuturi umane; 
răpire, sechestrare și luare de ostatici; 
rasism și xenofobie; 
tâlhărie și furt calificat; 
trafic ilegal de bunuri de patrimoniu, inclusiv antichități și opere de artă; 
înșelăciune și fraudă; 
infracțiuni împotriva intereselor financiare ale Uniunii;
utilizarea abuzivă a informațiilor privilegiate și manipularea piețelor financiare; 
activități mafiote („racketeering”) și extorcare; 
contrafacere și piratare a produselor; 
falsificare de documente administrative și trafic de documente administrative falsificate; 
falsificarea banilor și a altor mijloace de plată; 
criminalitate informatică, inclusiv atacuri cibernetice; 
corupție; 
trafic ilegal de arme, muniții și materiale explozibile; 
trafic ilegal cu specii rare de animale; 
trafic ilegal cu specii și varietăți rare de plante; 
infracțiuni împotriva mediului, inclusiv poluarea cauzată de nave; 
trafic ilegal cu substanțe hormonale și alți factori de creștere; 
abuz sexual și exploatare sexuală, inclusiv materiale care conțin abuzuri sexuale asupra copiilor și ademenirea copiilor în scopuri sexuale; 
violență bazată pe gen;
genocid, crime împotriva umanității și crime de război;
încălcarea măsurilor restrictive ale Uniunii. 

ANEXA 2
CATEGORIILE DE PERSOANE VIZATE MENȚIONATE LA ARTICOLUL 32
1. Categoriile de persoane vizate menționate la articolul 32:
persoane care, în temeiul dreptului intern al statului membru respectiv, sunt suspectate că au săvârșit sau au participat la săvârșirea unei infracțiuni care intră în sfera de competență a Europol sau care au fost condamnate pentru o astfel de infracțiune;
persoane cu privire la care există indicii concrete sau motive rezonabile, în temeiul dreptului intern al statului membru respectiv, care justifică prezumția că vor săvârși infracțiuni de competența Europol;
persoane care pot fi chemate să depună mărturie în cadrul unor anchete desfășurate în legătură cu infracțiunile cercetate sau în cadrul unor proceduri penale ulterioare;
persoane care au fost victimele uneia dintre infracțiunile cercetate sau cu privire la care anumite fapte justifică prezumția că pot fi victimele unei astfel de infracțiuni;
contacte și asociați și
persoane care pot furniza informații privind infracțiunile cercetate.
„Contacte și asociați”, astfel cum se prevede la punctul 1 litera (e), înseamnă persoane prin intermediul cărora există suficiente motive pentru a considera că se pot obține informații care se referă la persoanele menționate la punctul 1 literele (a) și (b) și care sunt relevante pentru analiză, cu condiția ca acestea să nu se încadreze într­una din categoriile de persoane menționate la punctul 1 literele (a)-(d) și (f). „Contacte” înseamnă persoane care au un contact sporadic cu persoanele menționate la punctul 1 literele (a) și (b). „Asociați” înseamnă persoane care au un contact periodic cu persoanele menționate la punctul 1 literele (a) și (b).
Dacă, în orice moment pe parcursul unei analize, devine clar, pe baza unor indicii fiabile și coroborate, că o persoană ar trebui inclusă într-o categorie de persoane, astfel cum este definită în prezenta anexă, alta decât în categoria în care a fost încadrată inițial, Europol poate prelucra numai datele privind această persoană care sunt permise în temeiul respectivei noi categorii, iar toate celelalte date se șterg.
Dacă, pe baza unor astfel de indicii, devine clar că o persoană ar trebui încadrată în două sau mai multe categorii, astfel cum sunt definite în prezenta anexă, Europol poate prelucra toate datele autorizate în cadrul categoriilor respective.

